# Balaiçagas

Balaiçagas (Baleyssagues en francés) es una comuna deu Vasadés istoric, situada dins lo departament d'Òut e Garona e la region de Novèla Aquitània, ancianament d'Aquitània.

## Geografia
### Perimètre deu territòri

Comunas confrontantas de Balaiçagas :
| Senta Colomba de Duràs | Esclòtas | |
| | | Duràs |
| Diulivòl (Gironda) | Corts de Montsegur (Gironda) | |

## Toponimia

Sola atestacion anciana : Balaisagues (1260). La prononciacion es [balɛj'ʃaƔǝ], mès s'entend tanben [balɛj'saƔǝ], emb un chotament leugèir.
Dauzat e Rostaing supausan *Ballaciaca (villa), d'un nom d'òme latin *Ballacius, derivat de Ballius, e sufixe -acum [fòrma femenina deu sufixe, evidentament]. Ernèst Negre, citat per Bénédicte Boyrie-Fénié, aima mèi Balacius + -acas (terras). Jacques Astor, citat tanben per B. Boyrie-Fénié, opina per un nom d'òme latin *Ballatius o Ballacius, derivats de Ballius. Pierre-Henri Billy, citat enquèra per B. Boyrie-Fénié s'aparta de la posicion deus collègas en prepausant lo gallés *balladio-, «ginèsta», emb -acas.
Bénédicte Boyrie-Fénié discutís las proposicions de Negre e la de Billy. Per Balaciacas, lo grope [kj] (graficament -ci-) dona a son idèia [s] sense conservacion de [j], çò que faré *Balaçagas e non pas Balaiçagas. Per la proposicion de Billy, *ballaydagas (anteposicion de iòd) seré passat a *ballayzagues, donc emb una sonora e non pas la sorda, eventualament chotada, de la fòrma orala. De mèi, probable que lo sufixe seré estat diferent emb una planta. En conclusion, Bénédicte Boyrie-Fénié se pronóncia pas per un etime precís, mès constata que lo nom correspond a un domeni de l'Antiquitat o de la Nauta Edat Mejana. Cita tanben dus luecs de la comuna, Lavagnac e Bagnac (en francés) que corresponden a d'autres sites antics (se son pas de simples patronimes de propietaris). Apondrem qu'au limit de Gasconha, un nom que comença per Ball-, coma quauques uns de citats, pòt eventualament evolucionar en *Bar-, sense certitud.

## Istòria

Entre 1841 e 1852, Balaiçagas annexet Senta Colomba de Duràs; la comuna portava lo nom de Balaiçagas.

## Administracion

Lista deus cònsols successius :
| Periòde | Periòde | Identitat | Qualitat |
| 2014 | 2026 | Roxane Vanrechem-Rossetto | foncionària territoriala |
| junh de 1995 | 2014 | Maryse Guinguet | gerenta de societat |
| 1971 | 1989 | Jean Delage | |
| 10 de decembre de 1919 | 1940 | Guillaume Edouard André Etienne Duluc | |
| 1892 | 1903 | Pierre Clary | |
| 1889 | 1892 | Jean Amanieu | |
| 1884 | 1889 | Jacques Fontaine | |
| 1878 | 1884 | Gaspard Joseph Benoit Jacquet | |
| 1876 | 1877 | Jean Charrier | |
| 1865 | 1876 | Jean Baptiste Marc Amédée Montségur | |
| 1859 | 1865 | Pierre Peysseau | |
| 1851 | 1859 | Etienne Antoine Joseph Sigrail | |
| 1848 | 1851 | Jean Jacques | |
| 1838 | 1848 | Etienne Antoine Joseph Sigrail | |
| 1835 | 1838 | Pierre Laroche | |
| 1830 | 1835 | Etienne Antoine Joseph Sigrail | |
| 1817 | 1830 | Jean Baptiste Montségur | |
| març 1816 | decembre 1816 | Charles Montségur | |
| 1796 | 1816 | Jean François Blanchet | |
| 1795 | 1796 | Charles Montségur | |
| 1794 | 1795 | Jean Saint-Martin | |
| 1794 | 1794 | Charles Montségur | |
| 1793 | 1794 | Jean Jude | |
| Totas las donadas son pas encara conegudas. |||||
* Abans la refòrma cantonala de 2014, aplicada en 2015, la comuna èra deu canton de Duràs; es adara deu canton dei Tuquets de Guiana.

## Demografia

modificar « persona »  v · d · m 
Evolucion demografica Populacion comunala actuala (2013): 178, totala: 184 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 660 | 560 | 568 | 600 | 569 | 568 | 928 | 907 | 882 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 513 | 496 | 438 | 406 | 426 | 412 | 364 | 356 | 356 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 347 | 342 | 337 | 302 | 294 | 277 | 277 | 309 | 265 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 245 | 217 | 182 | 189 | 184 | 176 | 195 | 203 | 197 202 |
| 2009 | 2010 |
| 189 194 | 182 186 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* per los recensaments de 1841, 1846, 1851 : Senta Colomba de Duràs fusquet incorporat a Balaiçagas de 1841 a 1852.
* En 2018 la populacion èra de 179 abitants e la densitat èra de 21,88 ab/km²

## Veire tanben

* Comunas d'Òut e Garona

## Nòtas

* ↑ https://web.archive.org/web/20161115015531/http://gallica.bnf.fr/ark:/12148/btv1b77101733/f1.item.zoom
* 1 2 Bénédicte Boyrie-Fénié, Dictionnaire toponymique des communes Lot et Garonne, ed. CAIRN e Institut occitan, Pau, 2012, p. 55
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud,reedicion 1984, p. 48
* ↑ http://cassini.ehess.fr/cassini/fr/html/fiche.php?select_resultat=2493
* ↑ https://www.sudouest.fr/2020/05/29/roxane-vanrechem-rossetto-reelue-maire-7521937-3621.php
* ↑ https://www.annuaire-mairie.fr/ancien-maire-baleyssagues.html
* Portau de Guiana